google/wiki40b huggingface dataset:
Sporbruddstasjon

Sporbruddstasjon er en jernbanestasjon der baner med ulik sporvidder møtes, kalt sporbrudd. Reisende som skal videre med den tilstøtende banen med annen sporvidde, må da enten bytte tog, eller vognmateriellet kan være bygget for å kunne brukes på begge sporviddene. Gods må normalt lastes om, eller godsvogner kan trekkes videre på såkalte rulleskamler. Hjulgangene plasseres i hver sin rulleskammel. Rulleskamler brukes for å frakte vogner med større sporvidde på spor med mindre sporvidde. For det omvendte forholdet kan man heise hele vogna oppå en større plattformvogn. Sørumsand stasjon var en sporbruddstasjon mellom den normalsporte Kongsvingerbanen og den svært smalsporte (750 mm sporvidde) Urskog-Hølandsbanen. For å lette omlastingen av gods på Sørumsand utviklet Hølandsbanen et system med såkalte løftekasser tidlig på 1900-tallet, en forløper for dagens containere.
Konvensjonen om vern av ville europeiske planter og dyr og deres naturlige leveområder

Konvensjonen om vern av ville europeiske planter og dyr og deres naturlige leveområder, ofte kalt bare Bernkonvensjonen er en internasjonal avtale om vern av dyr og habitater, som ble inngått i 1979, og trådte i kraft 1. juni 1982. 
Den er undertegnet av de 39 medlemslandene i Europarådet, samt EU, Monaco, Burkina Faso, Marokko, Tunisia og Senegal.
Algerie, Hviterussland, Bosnia-Hercegovina, Kapp Verde, Vatikanstaten, San Marino og Russland er blant de ikke-undertegnende land som har observatørstatus ved komiteens møter.
Bruneis sentralbank

Historie

Sentralbankens forgjenger, Brunei Currency Board (BCB), ble etablert 12. juni 1967. BCB hadde enerett til utstedelse av valuta i landet, som fra 1888 til 1984 var britisk protektorat. BCB ble opprettet som et resultat av opprøret i Brunei i 1962-66, og startet trykkingen av egne penger 12. juni 1967. Sedlene var pålydende B$1, B$5, B$10, B$50 og B$100. Myntene var pålydende 1¢, 5¢ 10¢, 20¢ og 50¢. 
Før dette var det The Board of Commissioners of Currency, som lå under det malayisk-britiske Borneo Currency Agreement 1960, som hadde enerett på utstedelse av valuta i Malaysia, Singapore og Brunei. De tre landene ble 5. august 1966 enige om et tillegg til valutaavtalen fra 1960, der The Board of Commissioners of Currency ble gitt tillatelse til å utstede landenes valuta i kun 6 måneder til, med utløp 11. juni 1967. Dermed ble Malaysias sentralbank (Bank Negara Malaysia), Board of Commissioners of Currency i Singapore (senere Monetary Authority of Singapore), og Brunei Currency Board etablert.
Brunei og Singapore signerte samtidig en avtale om at deres valuta skal være gyldig i begge landene, en avtale som gjelder den dag i dag. 
I 2004 fikk Brunei en ny valutalov, og endret fra 1. februar 2004 navnet på sentralbanken fra Brunei Currency Board til Brunei Currency and Monetary Board. I 2010 besluttet Brunei en ny sentralbanklov, Autoriti Monetari Brunei Darussalam Order, og et tillegg til penge- og valutaloven, Currency and Monetary (Amendment) Order. Disse danner grunnlaget for den nye sentralbanken, Autoriti Monetari Brunei Darussalam, som 1. januar 2011 overtok for Brunei Currency and Monetary Board. 
Tre ganger har sentralbanken mottatt priser for sine sedler; i 2005 vant de gull ved National Australian Printing Awards i Australia, for sin B$100 av polymer. To år senere vant de sølv for sin B$500-seddel ved samme konkurranse. Samme år vant de også gull for sin seddel pålydende B$10 000.

Organisasjon

Den nye sentralbankens øverste leder, i form av å være styreformann, er pr mars 2018 kronprins Al-Muhtadee Billah Bolkiah, som også er Seniorminister i regjeringen.
Afrikamesterskapet i terrengløp

Afrikamesterskapet i terrengløp er et regionalt mesterskap i terrengløp for utøvere fra Afrika. Arrangør er Det afrikanske friidrettsforbundet (Confederation of African Athletics, CAA).

Historie

Mesterskapet ble første gang arrangert i 1985 i Nairobi i Kenya, og de fleste medaljevinnerne var fra vertslandet. Da IAAF annonserte at Verdensmesterskapet i terrengløp skulle endres til å arrangeres annethvert år relanserte CAA Afrikamesterskapet i terrengløp, fra året 2011.
Kabaret Makaber

Kabaret Makaber er en norsk musikkgruppe som spiller bygdenoir. Gruppen består av Marita Vangen Bratteteig (vokal), Morten Norheim (altsax), Mads Lønnkvist (barisax), Torstein Åvar Sollien (marimba), Alexander Lund (bass) og Tomas Kristoffer Mjånes Myklebust (trommer). Bandet ble dannet
i 2010.
Bandet utga debutalbumet Kabaret Makaber på Apollon Records i oktober 2017.
Creatures of the Underworld

Creatures of the Underworld er et musikkalbum med Seid, utgitt i 2006.
Bryllup på slottet

Bryllup på slottet er et musikkalbum utgitt av Fryd & Gammen i 2001.
Øyenbrynpiercing

Systematikk

Det finnes flere forskjellige typer øyenbrynpiercinger, og kravet er bare at piercingen skal være i kontakt med øyenbrynet.

Utføring

Den vanligste vinkelen for plasseringen av en normal øyenbrynpiercing er i en 40 graders vinkel fra utsiden av hjørnet i øyet. Vinkelen har mye å si om hvor godt den vertikale piercingen sitter.

Risiko

Disse piercingene er regnet som en av de tryggeste piercingene fordi området sjelden kan irriteres. Likevel kan det oppstå infeksjon som følge av sminkebruk.
Det er også tre Supraorbital nerver lenger inn i øyenbrynet som kan skape permanente skader dersom de blir truffet. Dette skjer likevel meget sjelden og mulighetene for å treffe denne nerven kan reduseres kraftig ved at arbeidet utføres av en profesjonell piercer.

Infeksjon

En infeksjon kan oppstå i denne typen piercinger som i alle andre. Den vanligste årsaken er urent piercingutstyr under piercingen. Dette kan gjøre så piercingen sveller opp og skaper smerte og kanskje til og med feber.

Etterbehandling

Øyenbrynpiercinger tar vanligvis mellom 6 og 8 uker på å gro til. Det er få problemer i forbundet til legetiden av en øyenbrynpiercing. Det er anbefalt at man ikke drar i smykket frem og tilbake eller liknende, likevel bør man vri smykket rundt en til to ganger daglig.
For etterbehandling av en slik piercinger er det vanlig å bløte piercing opp med en litt saltholdig veske to til tre ganger daglig. Bløt såret i tre til fire minutter og man hindrer blood og lymfe ubehag på grunn av smykket (dette gjøres på begge sider). Det er her viktig at blandingsforholdet er riktig. Fjern så restene med en bomullspinne, og sett så smykket rolig igjennom piercingen.

Fjerning av smykket

Etter fjerningen av et smykke i en øyenbrynpiercing gror piercingen vanligvis igjen etter mellom 24 til 6 uker, uavhengig om piercingen har grodd til eller ikke. Den raske tiden kommer av at i øyenbrynet er det lite med vev og huden er relativt tynn.

Smykket

De vanligste smykkene for denne piercingen er rett barbell, krummet barbell og ballukkingsring. Bruk av andre smykker kan skape unødvendig stor risiko for piercingmigrasjon.
Potanthus

Utseende

Middelsstore (vingespenn 30-40 millimeter), kraftige smygere. De er brune med gulaktige flekker og tverrbånd.
Undersiden er brungul med brune flekker.
De sitter ofte med bakvingene lagt flatt, forvingene strakt oppover. De ulike artene er overflatisk svært like og noen ganger må man undersøke hannenes kjønnsorganer for å skille dem sikkert.

Levevis

Disse sommerfuglene flyr i solskinn om dagen. De lever i ulike slags skog, men også i mer åpne områder som gressmark, noen også i sumper.

Utbredelse

Slekten er utbredt i Sørøst-Asia, fra India i vest til Sulawesi i øst.
Trox

Utseende

Små til middelsstore (2,5 – 20 mm), ovale til avlange biller, kroppen hvelvet og påfallende knudrete. På farge er de brune til grå/svarte. I naturen er hele oversiden ofte dekket av et lag av jord eller mudder, noe som gjør billene vanskelige å se. Hodet er kort og bredt, antennene 10-leddete med en tre-leddet kølle. Brystskjoldet (pronotum) er kort og bredt, med påfallende opphøyde lister eller knøler. Dekkvingene er ganske brede, med tydelige punktrekker og opphøyde lengdelister mellom dem. Beina er forholdsvis slanke (sammenlignet med andre skarabider), leggene (tibiae) uten pigger på utsiden, føttene fem-leddete. Larvene er hvite eller gule, C-formede liksom de fleste andre skarabider.

Levevis

Knokkelbillene er noen av de siste nedbryterne som kommer til et kadaver. De lever av bein, fjær, hudrester, pels og andre tørre, tungt fordøyelige levninger. De har spesielle fordøyelsesenzymer som gjør dem i stand til å fordøye keratin (hornstoff). Larvene lever i loddrette sjakter under kadaveret. Mange arter er knyttet til reir eller bol av forskjellige slags pattedyr og fugler, der de trolig lever av avkastede hår, fjær og lignende. Billene flyr om natten og kan fanges i lysfeller, eller i feller med bein, fjær eller lignende som åte. Ellers ser man dem sjelden.

Utbredelse

Slekten er utbredt i alle verdensdeler bortsett fra Antarktis.

Kilder

Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki. 
Beskrivelse på engelsk og bilde: Generic Guide to New World Scarab Beetles.
Kyathos

Kyathos (gresk: κύαθος, flertall kyathoi, latin: cyathus) er en gresk vasetype. Den har form av en kopp med en lang, vertikal hank, og ble brukt både som drikkekopp og som øse.
Gigliola Cinquetti

Sensurert i hjemlandet

Hun fikk igjen stor berømmelse ved å delta i Eurovision Song Contest 1974 for Italia. Hun fremførte sangen «Sì» med musikk og tekst av Mario Panzeri, Daniele Pace, Lorenzo Pilat og Carrado Conti. Hun endte på andreplass etter ABBAs «Waterloo».
Ifølge John Kennedy O'Connors bok The Eurovision Song Contest – The Official History, ble opptredenen hennes i konkurransen sensurert av den italienske kringkasteren RAI fordi man var redd for at sangen hennes skulle påvirke folket til å stemme ja i en folkeavstemning som skulle arrangeres kort tid etter. Sangen forble sensurert av de fleste italienske medier i omtrent en måned etter konkurransen.
Den engelske versjonen av sangen, «Go (Before You Break My Heart)», oppnådde åttendeplass på de britiske listene i juni 1974.

Senere karriere

En av hennes andre sanger, «Alle porte Del sole» (utgitt i 1973), ble spilt inn på nytt på engelsk og italiensk av Al Martino to år etter dens opprinnelige utgivelse, og oppnådde en 17.-plass på Billboard-listene i USA.
Da Italia arrangerte Eurovision Song Contest i 1991 var hun medprogramleder sammen med vinneren i 1990, Toto Cutugno. I 1990-årene ble hun en anerkjent journalist og programleder på tv.
Diorini

Utseende

En ganske stor (25–30 millimeter), avlang, brunlig trebukk. Antennene er litt over halvparten så lange som kroppen; hos hannen er ytterkanten trukket ut på yttersiden slik at antennene blir sagtakkede. Pronotum er noe bredere enn langt, mye smalere enn pronotum (dermed nokså lite), med rundede sidekanter og et par oppstående knøler i den fremre delen. Dekkvingene er lange og parallellsidige, lysbrune med brunsvarte tegninger: i den fremre delen et par uregelmessige flekker med avlang, oransje kjerne, midt på et bredt, litt uregelmessig tverrbånd med takkede kanter, i bakerste del noen lengdeflekker.
Beina er middels lange, og leggene (tibiae) på det midterste beinparet er påfallende utvidede.

Levevis

Larvene lever i død ved, mest av løvtrær.

Utbredelse

Arten er kjent fra Brasil, Fransk Guyana og Bolivia.
Allé

En allé er en gate eller vei med trær på begge sider. Et eksempel på en allé kan være Bygdøy allé eller Unter den Linden.
Slørdal

Slørdal er et sted i Snillfjord kommune i Trøndelag. Fylkesvei 714 passerer stedet.
Waterloo & City-linjen

Historie

Linjen ble designet av sivilingeniørene W.R. Galbraith og James Henry Greathead. Den var først en del av London and South Western Railway, og ble i 1923 en del av Southern Railway. I 1948 ble den nasjonalisert sammen med andre sentrale jernbanestrekninger. Den fungerte som en forlengelse av hovedlinjen inn til Waterloo jernbanestasjon. Jernbanen skulle egentlig ha gått helt inn til City of London, men i 1846 ble det vedtatt et forbud mot togferdsel over bakken i det sentrale London. Billettsystemet var lenge det samme som for vanlig jernbanetrafikk. Det var ikke før i 1994 at den ble overdratt til London Underground, og den ble da solgt for ett pund. Deler av den gamle merkingen finnes fortsatt på noen av togene.
Undergrunnsbanen i London er kjent som The Tube (Tuben), på grunn av formen på tunnelene. Waterloo & City har også kallenavnet The Drain (Sluket), dels på grunn av sumpmarken der den er bygget, og dels fordi de dype tunnelene minner om avløpssluk.
Linjen er den eneste som kun går under bakken; dog er den eneste delen av Victoria-linjen som ligger i dagen depotet. Før den nye internasjonale terminalen på Waterloo ble bygd i 1990, måtte vognene heises opp én av gangen utenfor nordveggen til jernbanestasjonen når de skulle inn på depotet. Det brukes nå en flyttbar kran som kan gjøre det i en egen sjakt ved siden av depotet.
Waterloo & City hadde tidligere et eget kullkraftverk. Spor etter servicetunnelen hvor kullet ble levert er fortsatt synlig ved Waterloo.
Linjen hadde opprinnelig trevogner. Disse ble brukt fra åpningen i 1898 og fram til 1940, da de ble byttet ut. Disse holdt i over femti år, og ble byttet ut med nye i 1992. De nyeste togene var opprinnelig nesten identiske med togene på Central-linjen, men det er nå gjort så mange modifikasjoner at de to ikke lenger kan utveksle materiell.
Fordi linjen er stengt på kvelder og søndager brukes den oftere enn andre til filminnspillinger. Blant kjente filmer som har brukt Waterloo & City er Sliding Doors fra 1998, og BBCs innspilling av The Tripods fra 1984, hvor den ble utstyrt med kulisser for å ligne en stasjon på Métro de Paris.
Neocorus

Utseende

Ganske små, spinkle, mørkt brunlige trebukker. Det er en markert "stilk" mellom pronotum og de parallellsidige dekkvingene. Beina er forholdsvis korte.

Utbredelse

Slekten er vidt utbredt i Sør-Amerika.
Lazarus (programmeringsverktøy)

Lazarus er et programmeringsverktøy for å utvikle GUI-programmering med Pascal. Lazarus er et utviklingsmiljø med Free pascal-kompilatoren i bunnen. Programmet er skapt av frivillige programmerere og er gratis.
I Lazarus kan programmereren skrive nøyaktig samme program med bare Free Pascal Compiler, Delphi har ikke samme relasjon til Borlands gamle produkt Borland Pascal.
Yemane Tsegay

Idrettskarriere

Tsegay begynte å konkurrere internasjonalt i 2008, og kom på 3.-plass ved Casablanca Marathon dette året, med tiden 2:13,29. I desember vant han Macau Marathon, på tiden 2:15,06. 2009-sesongen åpnet med 2.-plass i Marrakech Marathon i januar, og ved Paris International Marathon satte han personlig rekord på 2:06,30 og kom på 4.-plass. Han kvalifiserte seg til VM i friidrett 2009 i Berlin, der han kom på 4.-plass, kun 7 sekunder bak Tsegaye Kebede som tok VM-bronsen. To måneder senere satte han ny løyperekord ved Gyeongju International Marathon (Dong-A Ilbo Marathon) i Sør-Korea, med tiden 2:08,52. Denne løyperekorden ble slått i 2012, av Wilson Loyanai. 
Han satte personlig rekord på halvmaraton ved Zayed International Half Marathon i Abu Dhabi i 2010, der han løp på 1:01,50. I mars vant han Lake Biwa Marathon, foran Tomoyuki Sato og Hendrick Ramaala. Der løp han på 2:09,34, og var hans fjerde maraton på rad under 2:10. Ved Praha Halvmarathon senket han sin personlige rekord til 1:01,37, til tross for vind og kjølig vær, og kom på 3.-plass. Han var favoritt ved Praha Marathon i mai, men Eliud Kiptanui vant dette løpet. I september løp han Berlin Marathon, og kom på 4.-plass. 
Han var igjen favoritt ved Tokyo Marathon 2011, men løp på en relativt dårlig tid, på 2:11,49, og endte på 9.-plass. Han kom på 8.-plass ved Praha Marathon og 3.-plass ved JoongAng Seoul Marathon på tiden 2:10,47, i regnvær. I desember vant han Taipei Marathon 2011 med ny løyperekord på 2:10,24.
I 2012 forbedret han sin personlige rekord på maraton til 2:06,29 ved Dubai Marathon, men der var det mange som løp på sterke tider, så det holdt bare til 10.-plass, bak bl.a. 8 utøvere fra Etiopia. Han løp på sterke 2:04,48 ved Rotterdam Marathon, og vant løpet foran sin landsmann Getu Feleke. Denne tiden bragte ham opp på 8.-plass på all time-listene. Han kom på 8.-plass i maraton ved VM i friidrett 2013, men vant Eindhoven Marathon i oktober.
I mai 2014 vant han Ottawa Marathon på tiden 2:06,54, som var løyperekord og den raskeste maratonen på canadisk jord noen sinne. 
Han kom på 2.-plass ved Boston Marathon 2015, bak Lelisa Desisa, og ved VM i friidrett 20215 kom han også på 2.-plass, bak Ghirmay Ghebreslassie.
Tour de France 1985

Kombinasjonstrøye

Nytt av året var innføringen av en kombinasjonstrøye og en kombinasjonskonkurranse.

Mest offensive rytter

Maarten Ducrot ble kåret til rittets mest offensive rytter.
Jessica Dubé

Biografi

Dubé begynte med kunstløp som fireåring, og hun og hennes partner begynte tidlig å konkurrere. Begge konkurrerte også individuelt. Paret kom på tiendeplass under vinter-OL 2006 og sjuendeplass under verdensmesterskapet i 2006. De vant sitt første mesterskap i Nova Scotia ved Canadamesterskapet i 2007. 
Sesongen 2006/2007 begynte med en ulykke på isen sommeren 2006. Jessica blei frakta ut av arenaen på båre. Hun fikk tatt en kneoperasjon i september samme år. Paret forberedte seg til både korte og lange program for nasjonale mesterskap, mens Jessica selv trente for konkurranser individuelt.
Louis Zachariasen

Familie og yrkesliv

Han vokste opp på Kirkja på Fugloy som sønn av lærer Símun Mikkjal Zachariasen og hustru Malena Frederikka Simonsen. Blant hans søsken var  lærer, redaktør og sparebankdirektør Símun Petur Zachariasen. Faren var en ildsjel i utviklingen av det færøyske skriftspråket, og diktet fedrelandssanger og salmer. Louis Zachariasen giftet seg i 1929 med Kristina (Nina) Hentze fra Sandur. Deres datterdatter er jurist, økonom og minister Kristina Háfoss.
Han gikk lærerseminaret i Tórshavn fra 1908 til 1911 samt Askov højskole. Deretter underviste han i folkeskolen i Kirkjubøur og på Velbastaður. I likhet med Jákup Dahl og Símun Pauli úr Konoy kom han i konflikt med det danske embedsmannsstyret, fordi han insisterte på å bruke færøysk som undervisningsspråk.
Zachariasen reiste til Danmark og tok matematisk studentereksamen i 1918, og utdannet seg til elektronikkingeniør (cand.polyt.) ved Polyteknisk Læreanstalt i København. Mens han studerte, var han formann i den færøyske studenterforeningen i København fra 1920 til 1922. Etter studiene vendte Zachariasen tilbake til Færøyene, hvor han ble ingeniør i Telefonverk Føroya Løgtings og bosatte seg i Tórshavn. Han var direktør i televerket fra 1936 til han avgikk med pensjon i 1952.

Politisk og organisatorisk arbeid

Ved siden av sitt virke i televerket var Zachariasen innvalgt på Lagtinget fra Suðurstreymoy fra 1940 til 1943 og fra 1946 til 1950. I den siste perioden var brødrene Zachariasen de eneste lagtingsmennene fra Sjálvstýrisflokkurin. Louis Zachariasen fremstod som Sjálvstýrisflokkurins leder i denne perioden, selv om Símun Petur Zachriasen hadde vært lagtingsmann siden 1928. Louis Zachriasen var også redaktør i partiorganet Tingakrossur fra 1943 til avisen gikk inn i 1954.
Zachariasen ledet Lagtingets delegasjon til København som forhandlet frem en nyordning av Færøyenes valutaforhold. Han var også sentral i forfatningsstriden. I 1946 gikk færøyingene til folkeavstemning om løsrivelse fra Danmark. Etter at hjemmestyreloven trådte i kraft i 1948, ble Zachariasen visestatsminister i Andrass Samuelsens regjering, som satt fra 1948 til 1950.
Han var også tilsynsfører for arbeids- og fabrikktilsynet på Færøyene fra 1936 til 1950 og formann i Collegium Academicum Færoense fra 1933 til 1942.

Forfatterskap

Både mens han levde og etter hans død har Zachariasens dikt, noveller og et skuespill om Páll fangi blitt utgitt. Romanen Abbastova utkom først som føljetong i julemagasinet Følv fra 1955 til 1959, men ble utgitt samlet i bokform i 1978. Zachariasens oversettelse av første del av Faust ble trykt i tidsskriftet Varðin. Han utgav også omfangsrike redegjørelser for Færøyenes historie fra 1500- til 1700-tallet.
Benjamin Pavard

Landslaget

Han ble tatt ut i Frankrikes tropp til VM i fotball 2018 i Russland. Frankrike vant VM-finalen mot Kroatia 4-2. Han spilte hele finalen. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.
30. juni 2018 scoret han sitt første landslagsmål for Frankrike mot Argentina.
Harald Borgen Eliassen

Bakgrunn

Han har arbeidet som journalist i Morgenbladet (1970–71), Nationen (1971–74), og Altaposten (1974–75), Han var redaksjonssekretær i Ullern Avis/Akersposten (1976–79), og deretter ansvarlig redaktør samme sted (1979–80). Eliassen var redaktør i Handelens Pressetjeneste og styresekretær i Norges Handelsstands Forbund (nå Virke (1980–86). Han var senere rådgiver i flere kommunikasjonsselskap og i eget firma. Eliassen var mangeårig medlem av Stortingets presselosje. Han er markedsøkonom fra Norges Markedsføringshøyskole.

Telefonkatalogavtalen

Som daglig leder i Skjetten Sportsklubb var han hovedansvarlig for at klubben fikk en mangeårig kontrakt med Televerket om distribusjon av samtlge telefonkataloger i Norge, et oppdrag som gjorde klubben til det idrettslag i Norge som hadde de største inntekter. Den første 3-årskontrakten var alene verdt 150 millioner kroner, og i hans periode som daglig leder ga kontrakten klubben et overskudd på 30 millioner. Hans nytenkning fikk stor mediedekning, og ble fremholdt som et enestående eksempel på hvordan frivillige organisasjoner kunne nyorientere seg på inntektssiden. For å få levert kataloger til alle landets telefonabonnenter slik kontrakten fordret, inngikk Skjetten Sportsklubb underavtaler med andre frivillige organisasjoner.  Totalt utbetalte klubben i katalogperioden 145 millioner kroner til disse underleverandørene. Under Eliassens ledelse ble klubben det første idrettslag som MVA-registrerte seg, og klubben er fremdeles det eneste idrettslag som har hatt ISO-sertifisering av sin næringsvirksomhet.
Aleiphaquilon

Utseende

Små, mer eller mindre brunlige trebukker. Antennene er tynne og vanligvis litt kortere enn kroppen. Hodet er nokså bredt (tydelige bredere enn pronotum) med utsående, rundede fasettøyne. Pronotum er rundet, vanligvis tydelig lengre enn bredt, tilsmalnet bakerst slik at det blir en kort "stilk" foran dekkvingene, som er parallellsidige og ofte har lyse tverrstriper.

Utbredelse

Slekten er utbredt i Sør-Amerika, med de fleste artene i Brasil.
Skyfos

Skyfos (gresk: σκύφος, flertall skyfoi) er i gresk keramikk en dyp kopp med to horisontale hanker og avrundet bunn, eventuelt med en base. Det finnes også en type skyfos, kalt glaux (gresk for ugle), som har en vertikal og en horisontal hank.
De eldste kjente skyfoi er fra geometrisk tid. Formen ble definert i Korint, og Athen fulgte etter. Skyfoi er svært tallrike på funnsteder, og det er derfor mulig å datere dem med stor grad av nøyaktighet, i det minste til tiår. Over en lang periode ble formen behold uendret mens stilen i dekorasjonen endret seg. De ble også gjort i edel metall, vanligvis sølv eller gull. En romersk skyfos gjort av kameoglass er oppbevart i Getty Museum.
En variant av formen, mastos (flertall mastoi; fra gresk mastos, «bryst»), har sitt navn fra sin form ved at det ligner et kvinnebryst og som ender i en brystknopp. Eksempler med en flat base og utliggende lepper kalles for mastoide kopper.
Frostskade

Kirurgi

Debridering og/eller amputasjon av nekrotisk vev blir vanligvis utsatt i tid, med unntak gjøres der det er tegn på infeksjoner eller koldbrann. Dette har ført til at ordtaket "Frozen in January, amputate in July".

Prognose

En rekke langtids følgetilstander kan oppstå etter frostskader. Disse inkluderer: forbigående eller permanente endringer i følelse, elektriske sjokk, økt svetting, kreft, og bein destruksjon/artritt i berørte områder.

Forskning

Bevisene er utilstrekkelige for å avgjøre om hyperbar oksygenbehandling som en tilleggsbehandling kan hjelpe til med vevshelbredelse. Det har blitt rapportert om tilfeller der det har hjulpet, men få aktuelle forskningsstudier har vist effektiviteten av slik behandling.
Medisinsk sympatektomi med intravenøs reserpin har også vært forsøkt med begrenset suksess.